Diari Oficial de la Generalitat Valenciana


Sumari del DOGV 3009, del 09-06-1997 (1997/7836)

RESOLUCIÓ de 20 de maig de 1997, del secretari general i els directors generals de la Conselleria d'Agricultura, Pesca i Alimentació, sobre delegació de competències.
----------------------------------------------------------------------------------------------------------------------------------------------------------------------

### Dades del document

Número de DOGV
:   3009

Data del DOGV
:   09-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7836


Data del document
:   20-05-1997

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

RESOLUCIÓ de 20 de maig de 1997, del secretari general i els directors generals de la Conselleria d'Agricultura, Pesca i Alimentació, sobre delegació de competències.
  
El Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris, atribueix l'autorització de les comissions de servei amb dret a indemnització i la verificació de la realització d'aquestes als secretaris generals i directors generals segons la dependència del comissionat.
  
D'altra banda, l'Ordre de 13 de desembre de 1989, de la Conselleria d'Economia i Hisenda, per la qual es desplega el Decret 176/1989, de 24 de novembre, estableix la possibilitat de delegar l'aprovació de determinats comptes corresponents al sistema de bestreta de caixa fixa.
  
Amb la finalitat d'aconseguir major eficàcia i agilitat en el funcionament administratiu, es considera convenient delegar aquestes atribucions, raó per la qual, fent ús de les facultats conferides en l'article 68 de la Llei 5/1983, de 30 de desembre, de Govern Valencià, es resol:
  
  
Primer
  
Delegar en els directors territorials de la Conselleria d'Agricultura, Pesca i Alimentació, amb caràcter general, la facultat d'autoritzar les comissions de servei del personal adscrit a les direccions territorials i la verificació de la realització d'aquelles dins l'àmbit provincial respectiu.
  
  
Segon
  
Delegar en els directors generals i els directors territorials de la Conselleria d'Agricultura, Pesca i Alimentació la facultat d'aprovar els comptes que els habilitats han de formalitzar per a la reposició de fons a què fa referència l'article 9 de l'Ordre de 13 de desembre de 1989, per la qual es desplega el Decret 176/1989, de 24 de novembre, en l'àmbit de les habilitacions corresponents de caixa fixa.
  
Disposició addicional
  
  
En les resolucions que es dicten fent ús de les delegacions d'atribucions d'aquesta resolució es farà constar sempre aquesta qüestió de manera expressa, conformement amb el que s'estableix en l'article 68.6 de la Llei 5/1983, de 30 de desembre, de Govern Valencià, i en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Quedarà esgotada la via administrativa, de conformitat amb el que s'estableix en els articles 13 i 109 d'aquesta última llei.
  
  
Disposició derogatòria
  
  
Queda derogada de manera expressa la Resolució de 24 de juliol de 1996, de la Secretaria General de la Conselleria d'Agricultura i Medi Ambient, sobre delegació de competències.
  
  
Disposició final
  
  
Aquesta ordre vigeix des del mateix dia de la publicació en el Diari Oficial de la Generalitat Valenciana.
  
  
València, 20 de maig de 1997.- El secretari general: Cirilo Arnandis Núñez. El director general d'Investigació, Desenvolupament Tecnològic i Sanitat Vegetal: Eduardo Primo Millo. El director general de Regadius i Estructures Agràries: Joan Sanz Bellver. El director general de Desenvolupament Rural i Producció Agrària: José Miguel Ferrer Arranz. El director general d'Indústria, Cooperativisme, Pesca i Relacions Agràries: Enrique Bellés Llopis.